નારીની સૌથી મોટી નબળાઈ એટલે આભૂષણ. શાળામાં અભ્યાસ કરતી છોકરી હોય, કુંવારી કે પરિણીત યુવતી હોય, પ્રૌઢા હોય કે વૃદ્ધા, કોઈ પણ વયમાં આભૂષણનું આકર્ષણ યથાવત્ રહે છે. આજની તારીખમાં સોનાની કિંમત જે રીતે વધી રહી છે તે જોઈને કોઈ પણ માતા પોતાની શાળા કે કોલેજમાં ભણતી પુત્રીને રોજેરોજ સોનાના ઘરેણાં પહેરવા ન આપે તે સ્વાભાવિક છે. બીજી તરફ ટીવી સિરિયલોમાં અભિનેત્રીઓને પહેરાવવામાં આવતી રંગબેરંગી જ્વેલરી જોઈને છોકરીઓ અને યુવતીઓને પણ માત્ર સોનાના દાગીના કરતાં આવા કલરફુલ ઘરેણાં પહેરવાનું ગમે છે.